kalixlouiis/myanmar-wikipedia-corpus huggingface dataset:
, သို့သော် ဤအနုပညာပုံစံသည် အစောပိုင်းဂျပန်အနုပညာနယ်ပယ်များတွင် ရှေးကျသော သမိုင်းကြောင်းရှိခဲ့၏။
, , ဂျပန်နိုင်ငံတွင် မန်ဂါ ဟူသောဝေါဟာရကို ရုပ်ပြပုံဇာတ်လမ်း (comics) နှင့် ကာတွန်း (cartoon) ရေးဆွဲခြင်း နှစ်ခုစလုံးကို ရည်ညွှန်းအသုံးပြုကြသည်။
ဂျပန်နိုင်ငံပြင်ပတွင် ထိုစကားလုံးကို ပုံမှန်အားဖြင့် ဂျပန်၌မူလအားဖြင့် ထုတ်ဝေသော ရုပ်ပြများကိုသာ ရည်ညွှန်းသည်။
အခုလက်ရှိမှာတော့မန်ဂါတွေဟာလူအများစိတ်ဝင်စားလာခဲ့ကြပြီလူသိများလာလျက်ရှိတယ်။
မန်ဂါတွေဟာတစ်ခုတည်းမဟုတ်ဘဲ‌‌ပုံစံပေါင်းစုံထွက်လျက်ရှိပြီးနာမည်လည်းတဖြည်းဖြည်းကြီးလျက်ရှိသည်။
Play Store တွေManga Appလို့ရှာလိုက်ရင်မျိုးစုံထွက်လာပြီးတစ်ခုကိုDowloadလုပ်ရင်ကိုယ်ရှာချင်တဲ့ကားဘယ်ဟာမဆိုရှတွေ့နိုင်ပါတယ်။
မှတ်စု ကိုးကား အောက်ခြေအညွှန်းများ ရင်းမြစ် ကဏ္ဍ:ဂျပန် ယဉ်ကျေးမှု ကဏ္ဍ:ဂျပန်နိုင်ငံရှိ ဖျော်ဖြေရေး ကဏ္ဍ:ရုပ်ပြအမျိုးအစားများ။
ပါရာဇိကဏ် (; ) သည် ထေရဝါဒဗုဒ္ဓဘာသာရှိ ဝိနည်းကျမ်း ငါးကျမ်းထဲမှ ပထမဆုံးကျမ်းဖြစ်သည်။
ဝိနည်းပိဋကတ်ကို သင်္ဂါယနာတင်သောပုံစံဖြင့် ဘိက္ခုဝိဘင်း၊ ''ဘိက္ခုနီဝိဘင်း'၊ မဟာဝဂ်၊ စူဠဝဂ်၊ ပရိဝါ ဟူ၍ ပိုင်းခြားပြီး ကျမ်းစာအနေဖြင့် ပါရာဇိကဏ်၊ ပါစိတ်၊ မဟာဝဂ်၊ စူဠဝဂ်၊ ပရိဝါ ဟူ၍ ပိုင်းခြားထားကြသည်။
ပါရာဇိကဏ်ကို ဘိက္ခုဝိဘင်းမှ ပါရာဇိက၊ သံဃာဒိသေသ၊ အနိယတ၊ နိဿဂ္ဂိယ အပိုင်းများကို ထုတ်နှုတ်၍ ပါရာဇိကပါဠိတော် (သို့) ပါရာဇိကဏ် ဟူ၍ ကျမ်းအဖြစ် ဖွဲ့စည်းထားသည်။
ထို့ကြောင့် ဤကျမ်းတွင် ရဟန်းတို့ကျင့်သုံးလိုက်နာရသည့် (၂၂၇) သိက္ခာပုဒ်များထဲက အချို့အဝက်ပါရှိသည်။
ပါရာဇိကပါဠိ ဝိနည်းပိဋကတော်၏ ပထမဦးဆုံး ဝေရဉ္ဇကဏ္ဍ၌ ဝိနည်းသိက္ခာပုဒ်များ စတင်ပညတ်ရန်အတွက် အားထုတ်မှုတစ်ရပ်အနေဖြင့် ဝေရဉ္ဇာပြည်တွင် အရှင်သာရိပုတ္တရာမထေရ်မြတ်မှ မြတ်စွာဘုရားရှင်အား တောင်းပန်ပုံ အဖြစ်အပျက်နိဒါန်းအဖြစ်လည်းကောင်း၊ တနည်းအားဖြင့် ဝိနယပိဋကစတင်ပေါ်ပေါက်လာပုံ သမိုင်းအခြေခံအဖြစ်လည်းကောင်း လေ့လာနိုင်သည်။
မြတ်စွာဘုရားရှင်သည် ဝိနည်းသိက္ခာပုဒ်များကို ပညတ်ခဲ့သော်လည်း “မလိုအပ်ဘဲ စည်းကမ်းဥပဒေများကို ထုတ်ပြန်ခြင်း မျိုး” ကိုလိုလားဟန်မရှိပေ။
အဘယ့်ကြောင့်ဆိုသော် ဝိနည်းသိက္ခာပုဒ်များကို ဝါတော်(၂၀)ရှိမှ စတင်ပညတ်ခြင်းကိုထောက်ဆ၍သော်လည်းကောင်း၊ ထို့အပြင် အောက်ပါ ဝေရဉ္ဇကဏ္ဍလာစကားရပ်ကိုထောက်ဆ၍သော်လည်းကောင်း သိသာနိုင်သည်။
“သာရိပုတ္တရာ! ဤသာသနာတော်၌ အာသဝေါတရားလျှင်တည်ရာရှိကုန်သော လွန်ကျူးမှုတရားတို့သည် ရဟန်းအဖွဲ့အစည်းများ၌ ထင်ရှားမဖြစ်ပေါ်သေးသမျှကာလပတ်လုံး မြတ်စွာဘုရားရှင်သည် တပည့်တို့အား သိက္ခာပုဒ်တို့ကို ပညတ်တော် မမူချေ၊ ပါတိမောက်ကိုပြတော်မမူချေ”။
ဖွဲ့စည်းမှု ထို့နောက် ပါရာဇိကကဏ္ဍ-ရဟန်းတော်တို့အတွက် သိက္ခာပုဒ်တို့တွင် အရေးကြီးဆုံး လိုက်နာရန်နှင့် အပြင်းထန်ဆုံး ပါရာဇိကအာပတ် (သာသနာတော်မှ ရွေ့လျောကျခြင်း) လေးမျိုးတို့ကို ပြဆိုထားသည်။
ဤ ပါရာဇိကအာပတ်လေးမျိုးသည် ရဟန်းတော်တို့၏ ဝိနည်းစည်းကမ်း များတွင် အရေးကြီးဆုံးဖြစ်သကဲ့သို့ ကျူးလွန်မိသော ရဟန်းသည်လည်း ယခု ဘဝတွင်ပင် အလိုအလျောက်သိက္ခာကျပြီးသားဖြစ်သွားပြီး မဂ်ဖိုလ် နိဗ္ဗာန်မှ လွဲချော်နိုင်သည်အထိ အပြစ်ကြီးလေးလှပေသည်။
ပါရာဇိက အာပတ်သို့ရောက်သော ရဟန်းတစ်ပါးကို ဦးခေါင်းပြတ်သွားသော လူ၊ ကြွေကျသွားသောသစ်ရွက်၊ နှစ်လွှာကွဲသောကျောက်ဖြာ၊ လည်ဆစ်ပြတ် သွားသောထန်းပင်တို့နှင့် တင်စားလေ့ရှိသည်။
အဆိုပါ အပြစ်ကြီးလေးမျိုးမှာ- ပါရာဇိက (၄) ပါး မေထုနပါရာဇိက= မေထုန်မှီဝဲမှု (အနိမ့်ကျဆုံးတိရစ္ဆာန်နှင့်မေထုန်မှီဝဲမူ) အဒိန္နာပါရာဇိက= ခိုးယူမှု (အနိမ့်ကျဆုံးတစ်မတ်၊ တစ်မတ်တန်သောသူတစ်ပါးဥစ္စာကို ခိုးယူမှု) မနုဿဝိဂ္ဂဟပါရာဇိက= လူသတ်မှု (အနိမ့်ကျဆုံး ကိုယ်ဝန်ပျက်ကျဆေးပေးမှု) ဥတ္တရိမနုဿဓမ္မပါရာဇိက= လူအထင်ကြီးစေလိုသောဆန္ဒဖြင့် တရားထူး၊ တရားမြတ်တို့ကို မရရှိသေးဘဲကြွားဝါမှုတို့ ဖြစ်သည်။
ပထမပါရာဇိကအခန်းတွင် မိမိစိတ်ဆန္ဒမပါဘဲ မိသားစုကိစ္စကြောင့် နောင်တရခဲ့ရသော အရှင်သုဒိန်၏ ကြေကွဲဖွယ်ဇာတ်လမ်းနှင့် မေထုန်နှင့်စပ်သတ်မှတ်ချက်များ၊ ဖြတ်ထုံးများကို လေ့လာနိုင်သည်။
ပထမပါရာဇိက အာပတ်နှင့်ပတ်သက်၍ အလွယ်ကူဆုံးချုပ်၍ဆိုရလျှင် “မည်သည့်နည်း၊ မည်သည့်ပုံစံနှင့်ကျူးလွန်သည်ဖြစ်စေ အာပတ်မှမလွတ်” ဟုအလွယ်တကူ မှတ်သားနိုင်သည်။
ရဟန်းတော်များအတွက် ဒုတိယပါရာဇိကအာပတ်မှ လွဲလျှင်ကျန်သုံးမျိုးမှာ ရှောင်ကြဉ်ရန် လွယ်ကူသိသာလှသော်လည်း ဒုတိယပါရာဇိကအာပတ်မှာမူ နေရာဒေသ၊ ယဉ်ကျေးမှုနှင့်ခေတ်အခြေအနေများကိုလိုက်၍ အငြင်းပွားရမှု မကြာ ခဏဖြစ်ရပြီး ဖြေရှင်းချက်များမကြာ ခဏပေးရလေ့ရှိသည်ကို တွေ့ရသည်။
ဥပမာ-နိုင်ငံတော်က တရားဝင်သတ်မှတ်ထားသော အကောက်အခွန် ဆိုင်ရာဥပဒေများနှင့် မညီညွတ်သောပစ္စည်းများကို ရဟန်းတော်များ ပါဝင်ပတ်သက်သုံးစွဲရာ၌ မည်ကဲ့သို့ဆုံးဖြတ်မည်နည်း? ဟူသော ပြဿနာမျိုးသည် ရဟန်းတော်များအတွက် သိမ်မွေ့ နူးညံ့ပြီး သတိလည်း ထားရသောကိစ္စမျိုးဖြစ်သည်။
ပါရာဇိကအာပတ်လေးပါးကို ခြုံ၍ကြည့်လျှင် ရဟန်းတစ်ပါးသည် အထက်ပါပြစ်မှုကြီးလေးမျိုးကို မည်သည့်နည်းနှင့်မှ ဥပဒေလက် တစ်လုံးခြားလုပ်၍ အပြစ်မှလွတ်နိုင်ခြင်း မရှိကြောင်းကို လေ့လာတွေ့ရှိရသည်။
သို့သော်လည်း ချွင်းချက်အနေဖြင့် ရူးသွပ်နေသော ရဟန်း၊ အစ လက်ဦးကျူးလွန်သောရဟန်း စသူတို့မှာ အပြစ်မှလွတ်ငြိမ်းခွင့် ပေးထား သည်ကိုလည်း တွေ့ရှိရသည်။
သံဃာဒိသိသ် (၁၃) ပါး သံဃာဒိသေသကဏ္ဍ-အာပတ်သင့်လျှင် သံဃာအများ ပါဝင် သောသံဃကံဖြင့်ကုစားရသော သံဃာဒိသိသ်အာပတ်အမျိုးအစား (၁၃) မျိုးပါဝင်သည်။
ဤကဏ္ဍလာ ကုလဒူသကသိက္ခာပုဒ် (ဒါယကာတို့၏ ယုံကြည်မှုကို ဖျက်ဆီးမှု)တွင် ရဟန်းတော်များနှင့် လူပုဂ္ဂိုလ်တို့၏ ဆရာ+ ဒကာဆက်ဆံရေးတွင် သတိထားသင့်သော အချက်များ ပါဝင်သည်။
သတိမထားမိပါက မသိမသာဖြင့်နှစ်ဦးနှစ်ဖက်အကျိုးယုတ်စေနိုင်သော အန္တရာယ်အစွန်းများရှိကြောင်း တွေ့ ရှိနိုင်သည်။
သုက္ကဝိဿဋ္ဌိသိက္ခာပုဒ် ကာယသံသဂ္ဂသိက္ခာပုဒ် ဒုဋ္ဌုလ္လဝါစာသိက္ခာပုဒ် အတ္တကာမပါရိစရိယသိက္ခာပုဒ် သဉ္စရိတ္တသိက္ခာပုဒ် ကုဋိကာရသိက္ခာပုဒ် ဝိဟာရကာရသိက္ခာပုဒ် ဒုဋ္ဌဒေါသသိက္ခာပုဒ် ဒုတိယ ဒုဋ္ဌဒေါသသိက္ခာပုဒ် သံဃဘေဒသိက္ခာပုဒ် ဘေဒါနုဝတ္တကသိက္ခာပုဒ် ဒုဗ္ဗစသိက္ခာပုဒ် ကုလဒူသကသိက္ခာပုဒ် အနိယတ (၂) ပါး အနိယတကဏ္ဍ-အာပတ်ကျူးလွန်သူဝန်ခံချက်အတိုင်းဆုံးဖြတ်ရသည့် အနိယတသိက္ခာပုဒ် (၂) မျိုးပါဝင်သည်။
ဤသိက္ခာပုဒ်နှစ်ပုဒ်ကား ရဟန်းတော်နှင့်အမျိုးသမီး ဆက်ဆံရာတွင် နေရာဒေသနှင့်ပတ်သက်၍ သတိပေးချက်များသာ ဖြစ်ပါသည်။
ပထမ အနိယတသိက္ခာပုဒ် ဒုတိယ အနိယတသိက္ခာပုဒ် နိဿဂ္ဂိယ (၃၀) ပါး နိဿဂ္ဂိယကဏ္ဍ-အာပတ်သင့်ပစ္စည်းကို ရှေးဦးစွာစွန့်ပြီးမှ ကုစားရသော ပညတ်ချက်အမျိုးအစား (၃၀)တို့ကို ပြဆိုထားသည်။
ဤကဏ္ဍတွင် ယေဘုယျအားဖြင့်ရဟန်းတော်တို့အတွက် သင်္ကန်း၊ သပိတ် နှင့်ပတ်သက်၍ သတိပေး၊ တားမြစ်ချက်များကို အများဆုံးပညတ်ထားသည်။
ပထမကထိနသိက္ခာပုဒ် ဒုတိယကထိနသိက္ခာပုဒ် တတိယကထိနသိက္ခာပုဒ် ပုရာဏစီဝရသိက္ခာပုဒ် စီဝရပဋိဂ္ဂဟဏသိက္ခာပုဒ် အညာတကဝိညတ္တိသိက္ခာပုဒ် တတုတ္တရိသိက္ခာပုဒ် ဥပက္ခဋသိက္ခာပုဒ် ဒုတိယ ဥပက္ခဋသိက္ခာပုဒ် ရာဇသိက္ခာပုဒ် ကောသိယသိက္ခာပုဒ် သုဒ္ဓကာဠကသိက္ခာပုဒ် ဒွေဘာဂသိက္ခာပုဒ် ဆဗ္ဗဿသိက္ခာပုဒ် နိသီဒနသန္တတသိက္ခာပုဒ် ဧဠကလောမသိက္ခာပုဒ် ဧဠကလောမဓောဝါပနသိက္ခာပုဒ် ရူပိယသိက္ခာပုဒ် ရူပိယသံဝေါဟာရသိက္ခာပုဒ် ကယဝိက္ကယသိက္ခာပုဒ် ပတ္တသိက္ခာပုဒ် ဦနပဉ္စဗန္ဓနသိက္ခာပုဒ် ဘေသဇ္ဇသိက္ခာပုဒ် ဝဿိကသာဋိကသိက္ခာပုဒ်၊ ပတ္တဝဂ် စီဝရအစ္ဆန္ဒိနသိက္ခာပုဒ် သုတ္တဝိညတ္တိသိက္ခာပုဒ် မဟာပေသကာရသိက္ခာပုဒ် အစ္စေကစီဝရသိက္ခာပုဒ် သာသင်္ကသိက္ခာပုဒ် ပရိဏတသိက္ခာပုဒ် ကိုးကား ကဏ္ဍ:ဝိနည်းပိဋကတ် Category:ရဟန်းဝိနည်းများ။
ကြောင်ရှမ်းရှမ်း ( ၁၉၅၆ ဖွား) သည် တရုတ်လူမျိုး ဘီလျံနာ စီးပွားရေးသမား တစ်ဦးဖြစ်ပြီး တရုတ်နိုင်ငံ၏ အကြီးဆုံး အဖျော်ယမကာ ကုမ္ပဏီတစ်ခု ဖြစ်သော နောင်ဖူးစပရင်းကို တည်ထောင်သူနှင့် ဥက္ကဋ္ဌလည်း ဖြစ်သည်။
သူသည် တရုတ်ဆေးဝါးကုမ္ပဏီကြီးဖြစ်သော ဝမ်တိုင်း ၏ပိုင်ရှင်လည်းဖြစ်သည်။
၂၀၂၀ စက်တင်ဘာတွင် သူသည် တရုတ်ပြည်၏ အချမ်းသာဆုံး သူဌေး ဖြစ်သည်။
သူသည်အိန္ဒိယ၏ မာခက်ရှ် အမ်ဘာနီ ပြီးနောက် အာရှ၏အချမ်းသာဆုံးလူ ဖြစ်လာခဲ့သည်။
ဘဝ အစပိုင်း ကြောင် သည် အသက် ၁၂ နှစ်အရွယ် ဆဋ္ဌမတန်းတွင် ကျောင်းမှ ထွက်ခဲ့ပြီး တရုတ်ယဉ်ကျေးမှုတော်လှန်ရေး၏ ပရမ်းပတာဖြစ်စဉ်များတွင် အာဏာပိုင်များမှ သူ၏မိဘများအား အခြားအရပ်သားများနှင့်အတူ နှိပ်ကွပ် ခံရချိန်တွင် ဖြစ်သည်။
သူသည်နောက်ပိုင်းတွင်ဆောက်လုပ်ရေးလုပ်သား၊ သတင်းထောက်နှင့် အဖျော်ယမကာရောင်းသူ အပါအဝင်အလုပ်များစွာတွင်လုပ်ကိုင်ခဲ့ပြီးနောက် သူ့ကိုယ်ပိုင်ကုမ္ပဏီကို စတင်ခဲ့သည်။
အလုပ်အကိုင် ၁၉၉၆ ခုနှစ်စက်တင်ဘာလတွင် သူသည် ရေသန့်ပုလင်း ထုတ်လုပ်သော နောင်ဖူးစပရင်း ကုမ္ပဏီ ကို တည်ထောင်ခဲ့ပြီးနောက် ၎င်းသည် နှစ်အလိုက် ပုံမှန် တိုးတက်လာခဲ့ပြီး တရုတ်နိုင်ငံ၏ထိပ်တန်း အဖျော်ယမကာကုမ္ပဏီ ဖြစ်လာသည်။
သူသည်ဆေးဝါးကုမ္ပဏီကြီးဖြစ်သော ဝမ်တိုင်း ၏ဥက္ကဋ္ဌလည်းဖြစ်သည်။
ကိုးကားချက်များ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၅၄ မွေးဖွားသူများ ကဏ္ဍ:တရုတ် ဘီလျံနာများ။
ကောလင်းဟွမ် သို့ ဟွမ်ကျန်း (၁၉၇၉/၁၉၈၀ မွေး) သည် တရုတ် ဘီလျံနာ စီးပွားရေး သမားတစ်ဦး ဖြစ်သည်။
သူသည် အီးကောမန့်စ် ကုမ္ပဏီတစ်ခုဖြစ်ပြီး ကေးမန်းကျွန်း တွင် မှတ်ပုံတင်ထားသော ပင်ဒိုဒို၏ အမှုဆောင်အရာရှိချုပ် နှင့် တည်ထောင်သူလည်း ဖြစ်သည်။
ဟွမ်သည် အခြားသော ကေးမန်းကျွန်း မှတ်ပုံတင် ကုမ္ပဏီ ဖြစ်ပြီး ပင်ဒိုဒိုတွင် ၇.၇% မျှစီ ရှယ်ယာပိုင်ဆိုင်သော ကုမ္ပဏီ ၃ခု ၏ ပိုင်ရှင်လည်း ဖြစ်သည်။
. ပညာရေး ဟွမ်သည် အမေရိကန်ပြည်ထောင်စု ဝင်ကွန်ဆင်တက္ကသိုလ်မှ ကွန်ပျူတာသိပ္ပံဆိုင်ရာ မဟာဘွဲ့ ရရှိခဲ့သည်။
အလုပ်အကိုင် ဟွမ်သည် ဂူဂဲလ် ကုမ္ပဏီတွင် အလုပ်သင်အဖြစ် ဝင်ရောက်ခဲ့ပြီး ၂၀၀၄ ခုနှစ်တွင် အင်ဂျင်နီယာ အဖြစ် စတင်လုပ်ကိုင်ခဲ့သည်။
သူသည် မိုက်ခရိုဆော့ဖ်တွင်လည်း အလုပ်သင် အဖြစ် ဝင်ရောက်ခဲ့ဖူးသည်။
သူသည် အများသုံး အီလက်ထရွန်းနစ် ဝက်ဘ်ဆိုက် တစ်ခုဖြစ်သော အိုကူ (Ouku) ကို စတင်ခဲ့ပြီး ၂၀၁၀ တွင် ၂.၂ သန်းဖြင့် ရောင်းချခဲ့သည်။
၂၀၁၈ ဇူလိုင်လ NASDAQ တွင် ပင်ဒိုဒို၏ ကနဦး အများပိုင် ရှယ်ယာရောင်းချခြင်း အပြီးနောက် ဟွမ်၏ ၄၇% မျှသော ရှယ်ယာမှာ ၁၄ ဘီလီယံမျှ တန်ကြေးရှိသဖြင့် သူ့အား တရုတ်နိုင်ငံတွင် ၁၃ ယောက်မြောက် အချမ်းသာဆုံးလူ ဖြစ်လာစေခဲ့သည်။
၂၀၂၀ ခုနှစ် ဇူလိုင် ၂ ရက်တွင် ကောလင်းဟွမ်သည် ပင်ဒိုဒိုရှိ သူ၏ ရှယ်ယာကို ၄၃.၃% မှ ၂၉.၄% သို့ လျှော့ချခဲ့သည်။
သူသည် အမှုဆောင်အရာရှိချုပ် အဖြစ်မှ နုတ်ထွက်ခဲ့သော်လည်း ဥက္ကဋ္ဌ အဖြစ် ဆက်လက် ရှိနေသည်။
ပင်ဒိုဒို ရှန်ဟိုင်း အခြေစိုက် ကုမ္ပဏီ ဖြစ်သော ပင်ဒိုဒို (ပီဒီဒီ ဟုလည်း ခေါ်ကြသည်။
) အား ၂၀၁၅ ခုနှစ်တွင် တည်ထောင်ခဲ့ပြီး ၂၀၁၇ ခုနှစ်တွင် လည်ပတ်ငွေ တရုတ်ယွမ်ငွေ ၁.၄ ဘီလီယံ (အမေရိကန် ဒေါ်လာ ၂၈၀ သန်း) မျှ ရှိသည်။
၂၀၁၉ ခုနှစ်တွင် ၎င်း၏ လည်ပတ်ငွေမှာ အမေရိကန် ဒေါ်လာ ၄.၃၃ ဘီလီယံ မျှ ရှီသည်။
၂၀၁၈ ခုနှစ် ဇွန်လတွင် အမေရိကန်ပြည်ထောင်စု၏ ကနဦး အများပိုင် ရှယ်ယာ ရောင်းချခြင်း စတင်ပြီးနောက် အများပြည်သူတို့ ရှယ်ယာကို လွတ်လပ်စွာ ရောင်းဝယ်ကြသော ကုမ္ပဏီ ဖြစ်လာခဲ့သည်။
ဂျက်မား သို့ မားယွန် ( ၁၉၆၄ စက်တင်ဘာ ၁၀ မွေး) သည် တရုတ်စီးပွားရေးသမား သူဌေးတစ်ဦး ဖြစ်ပြီး ရင်းနှီးမြှုပ်နှံသူနှင့် ပရဟိတသမားတစ်ဦးလည်း ဖြစ်သည်။
သူသည် နိုင်ငံတကာ နည်းပညာ ကုမ္ပဏီအစုအဖွဲ့တစ်ခု ဖြစ်သော အလီဘာဘာ စီးပွားရေးလုပ်ငန်းစု ကို ပူးတွဲတည်ထောင်ခဲ့သူနှင့် ယခင် အမှုဆောင် ဥက္ကဋ္ဌ လည်း ဖြစ်သည်။
ဂျက်မားသည် တံခါးဖွင့်ပြီး ဈေးကွက်မှ မောင်းနှင်သော စီးပွားရေးကို အပြင်းအထန် ထောက်ခံအားပေးသူ တစ်ဦး ဖြစ်သည်။
ဂျက်မားသည် တရုတ် စီးပွားရေးလုပ်ငန်းများအတွက် နိုင်ငံတကာ သံတမန် တစ်ဦးဖြစ်ပြီး ကမ္ဘာတွင် ဩဇာအရှိဆုံး ပုဂ္ဂိုလ်များစာရင်းတွင် မကြာခဏ ထည့်သွင်းဖော်ပြခြင်း ခံရကာ ဖော်ဘီမဂ္ဂဇင်းမှ သူ့အား ကမ္ဘာ့ဩဇာအရှိဆုံးပုဂ္ဂိုလ်စာရင်းတွင် အဆင့် ၂၁ နေရာ၌ ဖော်ပြခဲ့သည်။
သူသည် ကနဦး စီးပွားရေး လုပ်ငန်းငယ်များအတွက် စံပြပုဂ္ဂိုလ်တစ်ဦးလည်း ဖြစ်သည်။
၂၀၁၇ ခုနှစ်တွင် ဂျက်မားအား ဖော်ကျွန်းမဂ္ဂဇင်းမှ ကမ္ဘာ့ အကြီးကျယ်ဆုံးခေါင်းဆောင် ၅၀ စာရင်း တွင် ဒုတိယနေရာ၌ ဖော်ပြခဲ့သည်။
၂၀၁၈ ခုနှစ် စက်တင်ဘာလတွင် သူသည် အလီဘာဘာမှ အနားယူပြီး ပညာရေးလုပ်ငန်းများ၊ ပရဟိတလုပ်ငန်းများ နှင့် သဘာဝပတ်ဝန်းကျင်ဆိုင်ရာ လုပ်ငန်းများကိုသာ ဆက်လက်ဆောင်ရွက်တော့မည်ဟု ကြေညာခဲ့ပြီး နောက်တစ်နှစ်တွင် ဒယ်နီယယ် ကျန်းမှ ဂုဏ်ထူးဆောင် ဥက္ကဋ္ဌနေရာကို ဆက်ခံခဲ့သည်။
၂၀၂၀ ဇူလိုင်လတွင် သူ၏ ကြွယ်ဝမှုသည် အမေရိကန်ဒေါ်လာ ၄၈.၂ ဘီလီယံ ရှိသဖြင့် တရုတ်နိုင်ငံတွင် မား ဟွာတန် ပြီးလျှင် ဒုတိယမြောက် အချမ်းသာဆုံး ဖြစ်ပြီး ဖော်ဘီမဂ္ဂဇင်း၏ ကမ္ဘာ့အချမ်းသာဆုံး စာရင်းတွင်လည်း နံပါတ် ၂၀ တွင် ပါဝင်ခဲ့သည်။
၂၀၁၉ တွင် ဖော်ဘီမှ ဂျက်မားအား အာရှ၏ ၂၀၁၉ ခုနှစ် ပရဟိတ သူရဲကောင်းများ စာရင်းတွင် ထည့်သွင်းခဲ့ပြီး တရုတ်၊ အာဖရိက၊ ဩစတြေးလျ နှင့် အရှေ့အလယ်ပိုင်းတို့ရှိ ဖွံ့ဖြိုးစဲ လူ့အဖွဲ့အစည်းများကို ကူညီထောက်ပံ့ပေးခဲ့သော သူ၏ လုပ်ငန်းများကြောင့် ဖြစ်သည်။
သူသည် အိန္ဒိယရှိ ဆိပ်ကမ်းဖွံ့ဖြိုးတိုးတက်ရေးနှင့် လုပ်ငန်းလည်ပတ်မှုများတွင် ပါဝင်သည့် Ahmedabad အခြေစိုက် နိုင်ငံစုံလုပ်ငန်းစု Adani Group ၏ ဥက္ကဋ္ဌနှင့် တည်ထောင်သူဖြစ်သည်။
အဒါနီ သည် ၎င်း၏ဇနီး Priti Adani ဦးဆောင်သော အဒါနီ ဖောင်ဒေးရှင်း၏ ဥက္ကဋ္ဌလည်းဖြစ်သည်။
2022 ခုနှစ် နိုဝင်ဘာလအထိ Forbes ၏ အဆိုအရ အသားတင်ပိုင်ဆိုင်မှုသည် အမေရိကန်ဒေါ်လာ 138.1 ဘီလီယံနှင့် Bloomberg ၏ အဆိုအရ $133 ဘီလီယံရှိသည်။
သူသည် အာရှတွင် အချမ်းသာဆုံးနှင့် ကမ္ဘာ့တတိယအချမ်းသာဆုံး ပုဂ္ဂိုလ်ဖြစ်သည်။
ဘဝ အစောပိုင်း အဒါနီ သည် ဂျိန်း မိသားစုဖြစ်သော ရှန်တီလယ် အဒါနီ (ဖခင်) နှင့် ရှန်တဘန် အဒါနီ (မိခင်) တို့မှ ၂၄ ဇွန်လ ၁၉၆၂ တွင်အမယ်ဒါဘတ်, ဂူဂျာရတ် တွင်မွေးဖွားခဲ့သည်။
မွေးချင်း ၇ ယောက်ရှိသည်။
သူ၏မိဘများသည် ဂူဂျာရတ်မြောက်ပိုင်းရှိ သာရတ် မြို့မှ ပြောင်းရွှေ့လာခဲ့ကြသည်။
သူ့အဖေသည် အထည်အလိပ် ကုန်သည်အသေးစား ဖြစ်သည်။
အမယ်ဒါဘတ် ရှိ Sheth Chimanlal Nagindas Vidyalaya ကျောင်းတွင် ပညာသင်ကြားခဲ့သည်။
သူသည် Gujarat တက္ကသိုလ်တွင် ကူးသန်းရောင်းဝယ်ရေး ဘွဲ့ အတွက် စာရင်းသွင်းခဲ့သော်လည်း ဒုတိယနှစ်တွင် ကျောင်းထွက်ခဲ့သည်။
အဒါနီ သည် စီးပွားရေးကို စိတ်အားထက်သန်သော်လည်း သူ့အဖေ၏ အထည်အလိပ်လုပ်ငန်း ကို စိတ်မဝင်စားပေ။
အသက်မွေးဝမ်းကြောင်း right|thumb| နိုင်ငံခြားရေးဝန်ကြီး John Kerry သည် Gautam Adani၊ 2014 ခုနှစ်တွင် နှုတ်ဆက်ခဲ့သည်။
ဆယ်ကျော်သက်အရွယ်တွင် အဒါနီ သည် မဟိန္ဒရာ ညီအကိုများ တွင် စိန်ရွေးသူ အဖြစ် အလုပ်လုပ်ရန် ၁၉၇၈ ခုနှစ်တွင် မွမ်ဘိုင်း သို့ပြောင်းရွှေ့ခဲ့သည်။
1981 ခုနှစ်တွင် ၎င်း၏အစ်ကို မဟာဆွတ်ဘိုင်း အဒါနီ သည် Ahmedabad တွင် ပလတ်စတစ်ယူနစ်တစ်ခုကို ဝယ်ယူခဲ့ပြီး ထိုအလုပ်ကို ကြီးကြပ်ရန် သူ့ကိုခေါ်ခဲ့သည်။
ဤအကျိုးတူပူးပေါင်းမှုသည် polyvinyl chloride (PVC) တင်သွင်းမှုများမှတစ်ဆင့် ကမ္ဘာချီကုန်သွယ်မှုသို့ တက်လှမ်းရာတွင် အဒါနီ အတွက် တံခါးပေါက် ဖြစ်လာခဲ့သည်။
1985 ခုနှစ်တွင် သူသည် အသေးစား စက်မှုလုပ်ငန်းများအတွက် အခြေခံ ပိုလီမာများကို စတင် တင်သွင်းခဲ့သည်။
1988 ခုနှစ်တွင် Adani သည် Adani Group ၏ ဦးပိုင်ကုမ္ပဏီဖြစ်သော Adani Enterprises ဟု ယခု လူသိများသော Adani Exports ကို တည်ထောင်ခဲ့သည်။
မူလက ကုမ္ပဏီသည် စိုက်ပျိုးရေးနှင့် စွမ်းအင်သုံး ကုန်ပစ္စည်းများ ကိုသာ ရောင်းဝယ်သည်။
၁၉၉၁ ခုနှစ်တွင် စီးပွားရေးဖြေလျှော့မှု မူဝါဒများသည် သူ့ကုမ္ပဏီ အတွက် အခွင့်အလမ်း တရပ် ဖြစ်လာပြီး သတ္တု၊ အထည်အလိပ်နှင့် စိုက်ပျိုးရေး ထွက်ကုန်များ ရောင်းဝယ်ရေးသို့ လုပ်ငန်းများကို တိုးချဲ့ခဲ့သည်။
၁၉၉၄ ခုနှစ်တွင် Gujarat အစိုးရ သည် Mundra ဆိပ်ကမ်း ၏ စီမံခန့်ခွဲမှုဆိုင်ရာ outsourcing ကြေညာခဲ့ပြီး 1995 ခုနှစ်တွင် အဒါနီ က ကန်ထရိုက် ရရှိခဲ့သည်။
၁၉၉၅ ခုနှစ်တွင် ပထမဆုံး ဆိပ်ခံတံတားကို တည်ဆောက်ခဲ့သည်။
မူလက Mundra ဆိပ်ကမ်းနှင့် အထူး စီးပွာရေးဇုန် မှ ကိုင်တွယ်အုပ်ချုပ် နေသော လုပ်ငန်းများကို Adani Ports & SEZ (APSEZ) က တာဝန် လွှဲပြောင်း ယူခဲ့သည်။
ယနေ့တွင် ကုမ္ပဏီသည် အကြီးဆုံး ပုဂ္ဂလိက ဆိပ်ကမ်းပေါင်းစုံ အော်ပရေတာ ဖြစ်လာသည်။
Mundra Port သည် အိန္ဒိယနိုင်ငံတွင် အကြီးဆုံး ပုဂ္ဂလိကပိုင် ဆိပ်ကမ်းဖြစ်ပြီး တစ်နှစ်လျှင် ကုန်စည်တန်ချိန် သန်း ၂၁၀ နီးပါး သယ်ယူနိုင်သည်။
1996 ခုနှစ်တွင် အဒါနီ အုပ်စု ၏ လျှပ်စစ်လုပ်ငန်းခွဲ ဖြစ်သော အဒါနီ ပါဝါကို တည်ထောင်ခဲ့သည်။
အဒါနီ ပါဝါ သည် နိုင်ငံ၏ အကြီးဆုံး ပုဂ္ဂလိက အပူစွမ်းအင် ထုတ်လုပ်သည့် ၄၆၂၀ မဂ္ဂါဝပ် စွမ်းရည်ရှိသော အပူစွမ်းအင်သုံး ဓာတ်အားပေးစက်ရုံ များကို ပိုင်ဆိုင်ထားသည်။
2006 ခုနှစ်တွင် အဒါနီ သည် လျှပ်စစ်ဓာတ်အား ထုတ်လုပ်မှု ဈေးကွက် သို့ ဝင်ရောက်ခဲ့သည်။
2009 ခုနှစ်မှ 2012 ခုနှစ်အတွင်း ဩစတြေးလျရှိ Abbot Point ဆိပ်ကမ်း နှင့် Queensland ရှိ Carmichael ကျောက်မီးသွေးတွင်း တို့ကို ဝယ်ယူခဲ့သည်။
2020 ခုနှစ် မေလတွင်၊ အဒါနီ သည် US$ 6 ဘီလီယံတန်ဖိုးရှိ Solar Energy Corporation of India (SECI) မှ ကမ္ဘာ့အကြီးဆုံး ဆိုလာ လေလံကို အနိုင် ရရှိခဲ့သည်။
8000 မဂ္ဂါဝပ် photovoltaic ဓာတ်အားပေးစက်ရုံ စီမံကိန်းကို Adani Green မှ တာဝန်ယူ ဆောင်ရွက်သွားမည် ဖြစ်သည်။
Adani Solar သည် ၂၀၀၀ မဂ္ဂါဝပ် ထပ်ဆောင်း ဆိုလာဆဲလ်နှင့် module ထုတ်လုပ်မှုကို တည်ဆောက်မည်ဖြစ်သည်။
2020 ခုနှစ် စက်တင်ဘာလတွင် Adani သည် ဒေလီပြီးလျှင် အိန္ဒိယနိုင်ငံ၏ ဒုတိယအလုပ်အများဆုံးဖြစ်သည့် မွမ်ဘိုင်းလေဆိပ်တွင် ရှယ်ယာ 74% ကို ရယူခဲ့သည်။
2021 ခုနှစ် နိုဝင်ဘာလတွင် Bloomberg India Economic Forum တွင် စကားပြောဆိုစဉ် အဒါနီ က ၎င်းတို့သည် အစိမ်းရောင် စွမ်းအင်လုပ်ငန်းသစ် တစ်ခုတွင် အမေရိကန်ဒေါ်လာ 70 ဘီလီယံ ရင်းနှီးမြှုပ်နှံထားကြောင်း ပြောကြားခဲ့သည်။
2022 ခုနှစ် ဇူလိုင်လတွင်၊ သူသည် ဤရင်းနှီးမြှုပ်နှံမှုကို မည်ကဲ့သို့ အသုံးချမည်ဆိုသည့် အသေးစိတ်အချက်အလက် အသစ်များဖြစ်သည့် ဆိုလာ၊ အီလက်ထရောနစ် (အစိမ်းရောင် ဟိုက်ဒရိုဂျင်ထုတ်လုပ်ရန်)၊ လေတာဘိုင်စက်ရုံကြီးများ တည်ဆောက်ရန်အတွက် တင်ပြခဲ့သည်။
2022 ခုနှစ် ဖေဖော်ဝါရီလတွင် သူသည် မာခက်ရှ် အမ်ဘန်နီ ကိုကျော်လွန်ပြီး အာရှ၏ အချမ်းသာဆုံး ပုဂ္ဂိုလ် ဖြစ်လာခဲ့သည်။
2022 ခုနှစ် ဩဂုတ်လတွင် Fortune မှ ကမ္ဘာ့တတိယ အချမ်းသာဆုံး ပုဂ္ဂိုလ် အဖြစ် သတ်မှတ်ခံရသည်။
2022 ခုနှစ် မေလတွင်၊ အဒါနီ မိသားစုသည် Ambuja Cements နှင့် ၎င်း၏လုပ်ငန်းခွဲ ACC ကို Holcim Group ထံမှ $10.5 billion ဖြင့် ပြည်ပ အထူးရည်ရွယ်ချက် ဖြင့် ဝယ်ယူခဲ့သည်။
2022 ခုနှစ် ဩဂုတ်လတွင်၊ Adani Group ၏ ယူနစ်တစ်ခုဖြစ်သည့် AMG Media Networks Limited (AMNL) သည် နိုင်ငံလုံးဆိုင်ရာ သတင်းထုတ်လွှင့်သူ NDTV ၏ 29.18% ပိုင်ဆိုင်သော RRPR Holding ကို ဝယ်ယူရန် စီစဉ်ထားပြီး နောက်ထပ် 26% ကို ဝယ်ယူရန် ကမ်းလှမ်းချက်တစ်ခု ပြုလုပ်ခဲ့သည်။
ကြေညာချက်တစ်ခုတွင်၊ NDTV မှ Adani သည် ကုမ္ပဏီတည်ထောင်သူများ၊ သတင်းထောက်ဟောင်း Radhika Roy နှင့် စီးပွားရေးပညာရှင်ခင်ပွန်း Prannoy Roy အား အသိပေးခြင်းမရှိဘဲ တခြားလူမှတစ်ဆင့် ၎င်း၏ရှယ်ယာများကို ဝယ်ယူခဲ့ကြောင်း၊ သဘောတူညီချက်သည် “ဆွေးနွေးခြင်း၊ ခွင့်ပြုချက် သို့မဟုတ် အသိပေးခြင်းမရှိဘဲ ပြီးဆုံးသွားခြင်းဖြစ်သည်ဟု ဆိုသည်။
အဒါနီ သည် ဝန်ကြီးချုပ် Narendra Modi ၏ အာဏာရ Bharatiya Janata ပါတီ နှင့် နီးစပ်သည်ဟု ယူဆသောကြောင့် အိန္ဒိယရှိ အယ်ဒီတာ့အာဘော် လွတ်လပ်ရေးနှင့် ပတ်သက်၍လည်း အဆိုပါ ကမ်းလှမ်းချက်သည် စိုးရိမ်စရာဖြစ်ခဲ့သည်။
ကိုယ်ပိုင်ဘဝ Gautam Adani သည် Priti Adani နှင့်လက်ထပ်ခဲ့သည်။
သူတို့ဇနီးမောင်နှံတွင် သားနှစ်ယောက်ဖြစ်သော Karan Adani နဲ့ Jeet Adani တို့ရှိပါသည်။
၁၉၉၈ ခုနှစ်မှာ ပြန်ပေးဆွဲခံရပြီး ငွေမပေးရဘဲ ပြန်လွတ်လာခဲ့သည်။
၂၀၀၈ ခုနှစ် မွန်ဘိုင်းတိုက်ခိုက်မှုအတွင်း Taj Mahal Palace Hotel တွင် ရှိနေခဲ့သည်။
ပရဟိတအလုပ် အဒါနီ သည် Adani Group မှရန်ပုံငွေထောက်ပံ့ထားသော Adani Foundation ၏ပိုင်ရှင်ဖြစ်သည်။
၎င်းကို 1996 ခုနှစ်တွင် စတင်တည်ထောင်ခဲ့သည်။
ဖောင်ဒေးရှင်းသည် Maharashtra ၊ ရာဇဌာန်ပြည်နယ် ၊ Himachal Pradesh ၊ မဇ္ဈဒေသ ပြည်နယ် ၊ Chhattisgarh နှင့် ဩရိဿ ပြည်နယ်များတွင် လည်ပတ်နေသည်။
2020 ခုနှစ် မတ်လတွင် သူသည် ကိုရိုနာဗိုင်းရပ် ဖြစ်ပွားမှုကို တိုက်ဖျက်ရန် သူ၏အဖွဲ့၏ ပရဟိတ ရုံးမှ တဆင့် PM Cares Fund သို့ လှူဒါန်းခဲ့သည်။
Gujarat CM Relief Fund သို့ နှင့် Maharashtra CM Relief Fund သို့ ထည့်ဝင် လှူဒါန်း ခဲ့ပါသည်။
ဆော်ဒီအာရေးဗီးယားနိုင်ငံ Dammam မှ ဂူဂျာရတ် ရှိ Mundra သို့ ဆေးဘက်ဆိုင်ရာအောက်ဆီဂျင် မက်ထရစ်တန် 80 ပါသည့် ISO cryogenic တိုင်ကီလေးလုံးကို Adani ဦးဆောင်ပြီး တင်သွင်းခဲ့သည်။
အဖွဲ့သည် Linde Saudi Arabia မှ ဆေးဘက်ဆိုင်ရာအဆင့် အောက်ဆီဂျင်ဆလင်ဒါ ၅၀၀၀ ကိုလည်း တင်သွင်းခဲ့သည်။
တွစ်တာ ပို့စ်တစ်ခုတွင် Adani က သူ၏အဖွဲ့သည် ဂူဂျာရတ် ၏ Kutch ခရိုင်ရှိ လိုအပ်သည့်နေရာတိုင်းအတွက် ဆေးဘက်ဆိုင်ရာ အောက်ဆီဂျင်ဆလင်ဒါ ၁၅၀၀ ကို နေ့စဉ် ပေးဝေနေပါသည်ဟု ဖော်ပြခဲ့သည်။
2022 ခုနှစ် ဇွန်လတွင် Adani သည် လူမှုရေးလုပ်ငန်းများအတွက် ရူပီး ကုဋေ 60,000 (ဒေါ်လာ 7.7 ဘီလီယံ) လှူဒါန်းရန် ကတိပြုခဲ့သည်။
Adani ၏ဖွဲ့စည်းပုံကို Adani ဖောင်ဒေးရှင်းမှ စီမံခန့်ခွဲမည်ဖြစ်ပြီး အိန္ဒိယရှိ ပရဟိတယုံကြည်မှုသို့ အကြီးမားဆုံးလွှဲပြောင်းမှုတစ်ခုဖြစ်လာသည်။
ကိုးကား ပြင်ပလင့်များ Adani Foundation Adani Realty Gautam Adani on Twitter ကဏ္ဍ:အိန္ဒိယလူမျိုး သန်းကြွယ်သူဌေးများ ကဏ္ဍ:၁၉၆၂ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ။
တာကဲမိဆု တာကိဇာကိ (၁၉၄၅ ဇွန်လ ၁၀ ရက်မွေး) သည် ဂျပန် စီးပွားရေးသမားတစ်ဦး ဖြစ်ပြီး ဂျပန်နိုင်ငံတွင် အော်တိုမေးရှင်းဆိုင်ရာ အာရုံခံ ကိရိယာများ၊ စက်အမြင်အာရုံစနစ်များ၊ ဘားကုဒ်ဖတ်စက်များ၊ လေဆာရိုက်နှိပ်စက်များ၊ အတိုင်းအတာ ကိရိယာများနှင့် မိုက်ခရိုစကုပ်များ ထုတ်လုပ်သော ကုမ္ပဏီတစ်ခု ဖြစ်သည့် ကီးယန့်စ် ၏ ဂုဏ်ထူးဆောင် ဥက္ကဋ္ဌ ဖြစ်သည်။
ဘဝအစ တာကဲမိဆု တာကိဇာကိ အား ၁၉၄၅ ခုနှစ် ဇွန်လ ၁၀ ရက်တွင် မွေးဖွားသည်။
သူသည် အာမာဂါစာကီ စက်မှု အထက်တန်းကျောင်းတွင် ပညာသင်ကြား တတ်မြောက်ခဲ့သည်။
အလုပ်အကိုင် တာကိဇာကိသည် ကီးယန့်စ်အား ၁၉၇၄ တွင် တည်ထောင်ခဲ့ပြီး ၂၀၁၅ ခုနှစ်တွင် ဥက္ကဋ္ဌ ရာထူးမှ နုတ်ထွက်ခဲ့သော်လည်း ဒါရိုက်တာဘုတ်အဖွဲ့တွင် ဆက်လက်ရှိနေပြီး ဂုဏ်ထူးဆောင် ဥက္ကဋ္ဌ အဖြစ်လည်း ဆက်လက် ရှိနေဆဲ ဖြစ်သည်။
ဘလွန်းဘာ့ခ်၏ ဖော်ပြ ချက်အရ ၂၀၂၀ ဒီဇင်ဘာတွင် တာကိဇာကိ၏ စုစုပေါင်းပိုင်ဆိုင်မှုမှာ အမေရိကန်ဒေါ်လာ ၃၂.၄ ဘီလီယံ ရှိသည်။
ကိုယ်ရေးကိုယ်တာ တာကိဇာကိသည် အိမ်ထောင်ရှိပြီး တာကဲရှိ တာကိဇာကိ အမည်ရသော သားတစ်ယောက်ရှိကာ ဂျပန်နိုင်ငံ အိုဆာကာမြို့တွင် နေထိုင်သည်။
သူသည် ကျောက်ဖြစ်ရုပ်ကြွင်းများကို စိတ်အားထက်သန်စွာ စုဆောင်းသူ တစ်ဦး ဖြစ်သည်။
ဆရာတင် ဟုဆိုရာ၌ အောက်ပါ ပုဂ္ဂိုလ်တစ်ဦးဦး ဖြစ်နိုင်သည်။
နန်း​တော်​ရှေ့ ဆရာတင် မြန်မာညွန့် ဆရာတင် ဒဂုန် ဆရာတင် သဟာယ ဆရာတင် ဝိုင်အမ်ဘီ ဆရာတင် Category:သံတူကြောင်းကွဲ။
အန်နီ လန်းနစ် (; အန်နီ လန်းနစ်ခ်စ်) သည် စကော့ အဆိုတော်၊ တေးရေးသူ၊ နိုင်ငံရေးတက်ကြွလှုပ်ရှားသူတစ်ဦးဖြစ်သည်။
၁၉၇၀ နှစ်များ၌ အသင့်တင့်အောင်မြင်ခဲ့၍ လှိုင်းသစ်ဂီတအမျိုးအစား (new wave) ကို ဖျော်ဖြေသော The Tourists အဖွဲ့၏ အဖွဲ့ဝင်ဖြစ်သည်။
သူမနှင့် တွဲဖက်အဖွဲ့ဝင် ဒေ့ဗ် စတျူးဝပ် (Dave Stewart) တို့သည် ယူရစ်သ်မစ် () အမည်ဖြင့် ၁၉၈၀ နှစ်များက နိုင်ငံတကာအောင်မြင်မှုများ ရရှိခဲ့သည်။
၁၉၈၃ ဂီတဗီဒီယို Sweet Dreams (Are Made of This) ၌ လိမ္မော်ရောင် ဆံပင်ခပ်တိုတို၊ ရုံးကနားအမျိုးသားဝတ် အင်္ကျီဖြင့် ပါဝင်ခဲ့ရာ ဘီဘီစီက မျက်လုံးအားလုံးသည် အန်နီအပေါ်တွင်သာ စူးစိုက်ကျရောက်နေ၍ သီဆိုသူ၏ စွမ်းအားကြီးသော ကျားလိုလို မလိုလို အကြည့်သည် အမျိုးသားတစ်ဦး၏ အကြည့်အငေးကို အာခံတုဝံ့သည် ဟူ၍ ဖော်ပြခဲ့သည်။
ထို့နောက် ယူရစ်သ်မစ်အဖွဲ့နှင့် အောင်မြင်ခဲ့သည့် သီချင်းများမှာ There Must Be an Angel (Playing with My Heart) နှင့် Here Comes the Rain Again တို့ဖြစ်ခဲ့သည်။
၁၉၉၂ ၌ တစ်ကိုယ်တော်အခွေ Diva ကို ဖြန့်ချိခဲ့၍ ထိုအခွေတွင် အောင်မြင်ခဲ့သည့် သီချင်းအချို့ပါဝင်ခဲ့သည်။
ထိုနှစ်တွင်ပင် Bram Stoker's Dracula ဇာတ်ကားအတွက် Love Song for a Vampire ကို သီဆိုပေးခဲသည်။
၁၉၉၅ စတူဒီယို တေးအခွေ Medusa ကို ထုတ်ဝေခဲ့ပြီး ယနေ့အထိ တစ်ကိုယ်တော် (၆) ခွေ ထုတ်ဝေပြီး ဖြစ်၏။
၂၀၀၉ တွင် လက်ရွေးစင်အခွေ The Annie Lennox Collection ကိုလည်း ဖြန့်ချိခဲ့သည်။
ဘရစ်ဆုရှစ်ခု (Brit Awards) ရရှိခဲ့ရာ အကောင်းဆုံး ဗြိတိသျှအမျိုးသမီးအဆိုတော် ဆုခြောက်ခုပါဝင်ခဲ့သည်။
ဂရမ်မီဆု လေးဆုနှင့် ဂီတဗီဒီယိုဆု (MTV Video Music Award) တစ်ခုလည်း ပိုင်ဆိုင်ထားလေသည်။
၂၀၀၂ တွင် ဘီလ်ဘော့ဒ်၏ အမြင့်ဆုံးဆုဖြစ်သော ရာစုနှစ်ဆု (Billboard Century Award) ကိုရရှိခဲ့သည်။
၂၀၀၄ တွင် ရွှေကမ္ဘာလုံးဆု နှင့် အကယ်ဒမီဆု ကို လက်စွပ်များ၏ အရှင်သခင် : ဘုရင်ပြန်လည်ရောက်ရှိလာခြင်း ရုပ်ရှင်ဇာတ်ဝင်တေး အနောက်ဘက်ဆီသို့ သီချင်းဖြင့် ရရှိခဲ့သည်။
လန်းနစ်၏ အသံအကွာအဝေးသည် ကန်ထရာတို (contralto) ဟုခေါ်သော အမျိုးသမီး အနိမ့်ဆုံးဘယ်သံဖြစ်သည်။
Nigel Farndale, "Annie Lennox: don't mess with the missionary woman", The Daily Telegraph, 20 February 2009 ရိုးလင်းစတုံးက သမိုင်းတစ်လျှောက် အကြီးကျယ်ဆုံး အဆိုတော် (၁၀၀) တွင် တစ်ဦးအပါအဝင်ဖြစ်သည်ဟူ၍လည်းကောင်း VH1 ကလည်း အကြီးကျယ်ဆုံး သက်ရှိထင်ရှား ဆိုးလ်ဂီတ သီဆိုသူဟူ၍လည်းကောင်း အသီးသီးရွေးချယ်ခဲ့ကြ၏။
၂၀၁၂ တွင် VH1 ၏ အကြီကျယ်ဆုံ ဂီတအမျိုးသမီး (၁၀၀) တွင် အန်နီကို နံပါတ် (၂) နေရာ ရွေးချယ်ခြင်းခဲ့သည်။
ယူကေဂီတသမိုင်းတွင်လည်း အအောင်မြင်ဆုံး ဗြိတိသျှအမျိုးသမီးအဆိုတော် ဟူသော ဂုဏ်ပုဒ်ရရှိခဲ့သည်။
၂၀၀၈ မှစ၍ ယနေ့အထိ ယူရစ်သ်မစ်အဖွဲ့နှင့် သူမသီချင်းများအပါအဝင် တေးအချပ်ရေ သန်း (၈၀) ကျော် ရောင်းချနိုင်ခဲ့သည်။
၂၀၁၂ လန်ဒန် နွေရာသီ အိုလံပစ် ပိတ်ပွဲအခမ်းအနား၌ Little Bird သီချင်းကို ဗြိတိသျှဂီတ တစ်နာရီသံစုံတေးဂီတဝိုင်း အစီအစဉ်၏ အစိတ်အပိုင်းအဖြစ် တင်ဆက်ခဲ့သည်။
၂၀၁၅ Ivor Novello Awards အခမ်းအနားတွင် လန်းနစ်ကို ဗြိတိသျှ တေးရေးသူ၊ ဂီတဖွဲ့သူ၊ စာရေးဆရာများ အကယ်ဒမီ၏ အဖွဲ့ဝင်အဖြစ် လက်ခံဂုဏ်ပြုခဲ့သောကြောင့် ဤဂုဏ်ပြုမှုကိုရရှိသော ပထမဆုံး အမျိုးသမီးဖြစ်လာခဲ့သည်။
ဂီတလုပ်ငန်းအပြင် နိုင်ငံရေး၊ လူမှုရေးတို့တွင်လည်း တက်တက်ကြွကြွ ပါဝင်ဆောင်ရွက်ခဲ့ရာတွင် အထူးအားဖြင့် ခုခံအားကျဆင်းမှုရောဂါအတွက် အသိပညာပေး ရန်ပုံငွေရှာပွဲများ ဖြစ်သည်။
၂၀၁၂ တွင် လန်းနစ်ကို ဒုတိယမြောက် အဲလိဇဘတ်ဘုရင်မက ဗြိတိသျှအင်ပါယာ အဖွဲ့ဝင် (OBE) ဘွဲ့ကို သူမ၏ မမောနိုင်မပန်းနိုင် ရန်ပုံငွေရှာဖွေခြင်း၊ လူသားခြင်းစာနာထောက်ထားသော ဆောင်ရွက်ချက်များကြောင့် ပေးအပ်ခဲ့သည်။
၂၀၁၂ ဇွန် ၄ တွင် ဘုရင်မကြီး၏ စိန်ရတု ဂီတပွဲ၌ ဘက်ကင်ဟန်နန်းတော်တွင် ပါဝင် ဖျော်ဖြေခဲ့၍ ၂၀၁၇ ၌ ဂလာ့ဇ်ဂို ကယ်လီဒိုးနီယန် တက္ကသိုလ် (Glasgow Caledonian University) ၏ ပထမဆုံးသော အမျိုးသမီး အဓိပတိအဖြစ် အန်နီကို ခန့်အပ်ခဲ့သည်။
ကိုးကား ကဏ္ဍ:စကော့အဆိုတော်များ။
"အနောက်ဖက်ဆီသို့" () သည် အန်နီ လန်းနစ် သီဆိုဖျော်ဖြေသော သီချင်းတစ်ပုဒ်ဖြစ်၍ ၂၀၀၃ တွင် ထွက်ရှိသော "လက်စွပ်များ၏ အရှင်သခင် : ဘုရင်ပြန်လည်ရောက်ရှိလာခြင်း" မှ ဇာတ်ဝင်အပိတ်တေးတစ်ပုဒ်ဖြစ်သည်။
ဤသီချင်းကို အဆိုတော် အန်နီ လန်းနစ် ၊ ရုပ်ရှင်ထုတ်လုပ်သူ ဖရန် ဝေါ့လ်ရှ် နှင့် ဂီတစာဆို ဟောင်းဝါ့ဒ် ရှော တို့က ရေးစပ်ခဲ့ကြသည်။
ရုပ်ရှင်ဇာတ်ကား၏ အပိတ်စာတမ်းထိုးတွင် အပြည့်အစုံပါဝင်၍ သီချင်း၏ ဂီတသံစဉ်အပိုင်းများသည် ရုပ်ရှင်ဇာတ်ကားတစ်လျှောက် အချို့သောနေရာများ၌ ပါဝင်ကြကာ သီချင်းသည် ဂရေး ဟက်ဗန်စ် (Grey Heavens) ဟုခေါ်တွင်သော လှေဆိပ်အကြောင်းအရာကို ဖွဲ့စည်းထားသည်။
ဤသီချင်းကို နောက်ပိုင်းတွင် ပုံစံသစ်မူ (ကာဗာပုံစံ) ဖြင့်သီဆိုမှုများလည်းရှိကြသည်။
ပုံစံဟန် ရုပ်ရှင်အပိတ်သီချင်းအဖြစ် မူလကရည်ရွယ်စိတ်ကူးထားသည်မှာ "ဖရိုဒို၏ သီချင်း" ( "Frodo's Song") ဖြစ်ကာ ဟောင်းဝါ့ဒ် ရှောက "Use Well the Days (နေ့ရက်များကို ကောင်းစွာအသုံးချပါ/ကောင်းစွာ နေရစ်ပါလော့) အမည်ဖြင့်ရေးသားခဲ့ကာ ဖရိုဒိုသည် အလယ်ပိုင်းကမ္ဘာမြေမှ ထွက်ခွာစဉ် ဆမ်ကို ဆိုပြသောသီချင်းဖြစ်ကာ ထို၌ လက်စွပ်များ၏ အရှင်သခင်ဝတ္ထု စာအုပ် (၆) ၏ နောက်ဆုံးခန်း (၉) (စာအုပ်အနေဖြင့် အလယ်တွင်) ဂရေးဟက်ဗန်စ်၌ ၎င်း၏ ပူဆွေးသောကများ သီချင်း၌ပါရှိသည်။
ဒါရိုက်တာ ပီတာ ဂျက်ဆန်က ဇာတ်လမ်း၏ အပိတ်သီချင်းအနေဖြင့် မသင့်တော်ဟု ခံစားမိ၍ ရှောက အပိတ်သီချင်းအသစ်တစ်ပုဒ်ကို စတင်ရေးသားခဲ့သည်။
ထိုသို့ရေးသားစဉ် နယူးဇီလန်မှ တိုင်းရင်းသားလူငယ်တစ်ဦးဖြစ်သော ကမ်မရန် ဒန့်ကန် (Cameron Duncan) သည် ရုတ်တရက် ကင်ဆာဖြင့်ဆုံးပါးသွားခဲ့သည်။
အဆိုပါလူငယ်လေး မသေဆုံးမီ ၎င်း၏ ကြိုးစားမှုများသည် ပီတာ ဂျက်ဆန်နှင့် အဖွဲ့သားများကို နှစ်သက်စေခဲ့၏။
ထို့ကြောင့် ၎င်းသေဆုံးခြင်းက ဖရန်ဝေါ့လ်ရှ်၊ ဟောင်းဝါ့ဒ် ရှော နှင့် အန်နီ လန်းနစ်တို့ကို စိတ်စေစားစေနိုင်ခဲ့ပြီး ဤ အနောက်ဖက်ဆီသို့ သီချင်းဖြစ်ပေါ်လာခဲ့သည်။
ပထမဆုံး အများရှေ့မှောက်ဖျော်ဖြေမှုသည် ဒန့်ကန်၏ ဈာပနတွင်ဖြစ်ခဲ့သည်။
သီချင်းသံစဉ်သည် ဇာတ်လမ်းပါ ဂရေး ဟက်ဗန်စ်နှင့် ၎င်းအလွန်တွင်ရှိသော ဗာလင်နော်နယ်မြေကို ကိုယ်စားပြုထားသည့် ရုပ်ရှင်အတွက်ရေးသော ဂီတတေးသွားထဲမှ တစ်ခုဖြစ်သည်။
ဤသံစဉ်ကို ဂန်ဒက်ဖ်က ပစ်ပင်အား မိနပ်စ် တစ်ရစ်တွင်ရှိစဉ် ဗာလင်နော်နယ်မြေအား ပြောပြစဉ်၊ ဆမ်က မီးတောင်တွင် ဖရိုဒိုအား ချီမ၍ သယ်ယူစဉ် တို့တွင် မသိမသာ သုံးထား၏။
ဂရေးဟက်ဗန်စ် လှေဆိပ်အခန်းတွင် ချဲလိုနှင့် သံပြိုင်ညည်းသံများဖြင့် တင်ဆက်ပြန်သည်။
မကြာမီ သီချင်းပါဝင်လာရာ သိသာထင်ရှားသော တစ်ကိုယ်တော်ဂစ်တာသံစဉ်က သီချင်း၏ အစနှင့် အဆုံးကို တီးခတ်ကာ တလျှောက်လုံးတွင်လည်း ဂစ်တာသံကို အမှီသဟဲပြု တီးခတ်ထားသည်။
ထို့အပြင် ဘောရန် (သို့) ဘိုးရန် (bodhrán) ဟုခေါ်သော ဗုံတစ်မျိုးသုံးပြီး တဒုတ်ဒုတ်ရိုက်သံဖြင့် တန်ဆာဆင်ထည့်သွင်းထားသည်။
သီချင်းမှ စာသားများသည် မူလအနေဖြင့် လက်ဂိုလက်စ်၏ ပူဆွေးသောက (စာအုပ် (၆) အဆုံးသတ် The Field of Cormallen ) နှင့် Tol Eressëa ကျွန်းနှင့် ဗာလင်နော်နယ်မြေသို့ ထွက်ခွာစဉ် ဂရေး ဟက်ဗန်စ် လှေဆိပ်တွင် နှုတ်ဆက်ထွက်ခွာခန်း၌ ပါဝင်သော စာသားများဖြစ်၏။
ဤသီချင်း၏ အဓိပ္ပာယ်ကို ရှုထောင့်အများအပြားမှနေ၍ ခံစားသုံးသပ်နိုင်သည်။